સલમાન ખાન અને કેટરિના કૈફની ફિલ્મ 'ટાઇગર ઝિંદા હે' ફિલ્મને એક અઠવાડિયું પૂર્ણ થયું છે, આ ફિલ્મે સાત દિવસમાં ભરપૂર કમાણી કરી છે. માત્ર ભારત જ નહીં, ઓવરસિઝમાં પણ ફિલ્મ ધરખમ કમાણી કરી રહી છે. આ ફિલ્મે ગુરૂવારે લગભગ 17 કરોડનું કલેક્શન કર્યું છે અને આ સાથે જ 200 કરોડ ક્લબમાં ફિલ્મનો સમાવેશ થયો છે. ટ્રેડ પંડિતો અનુસાર, 300 કરોડનો આંકડો આરામથી પાર કરશે. આ ફિલ્મ દુનિયાભરમાં 5700 સ્ક્રિન પર રિલીઝ થઇ છે. ખાસ કરીને ન્યૂઝિલેન્ડ અને ખાડી દેશોમાં ફિલ્મ સરસ કમાણી કરી રહી છે. તો કેટલાક દેશોમાં આ ફિલ્મ બેન પણ થઇ છે.